divyabhaskar.com સાથે વાતચીતમાં દર્શનાએ જણાવ્યું કે તેણે મોડલિંગમાં કારકિર્દીની શરૂઆત વર્ષ 2015માં કરી હતી. મોડલિંગમાં આગળ વધવા માટે ફેશન શોથી શરૂઆત કરી હતી. દિલ્હી ગુજરાત અને અન્ય શહેરો સાથે કચ્છમાં તેણે ફેશન શોઝમાં ભાગ લીધો હતો. દર્શાનાનું સપનું હતું કે એક દિવસ તે નેશનલ લેવલ સુધી પહોંચે અને પોતાને સાબિત કરે, તે માટે ફેશન શો વિશે વધુ જાણવા તેની સાઈટ્સ અને ફેસબુક પેજ પર રિસર્ચ શરૂ કર્યું. વર્ષ 2017માં મિસિસ ગ્લોબલ ઈન્ડિયામાં ભાગ લેવાની તક મળી. તે પહેલા આ સ્પર્ધામાં ભાગ લેવા માટે અલગ અલગ શહેરામાં ઓડિશન્સ આપ્યા પણ તે મિસિસ ગ્લોબલ ઈન્ડિયાનો શો અન્ય કારણોસર અધવચ્ચે બંધ થઈ ગયો હતો. આ શોમાં ભાગ લેવા માટે છેલ્લા એક વર્ષથી હું પ્રયાસો કરી રહી હતી. પણ શો આગળ વધ્યો જ નહીં. ત્યાર બાદ પણ દર્શના હિંમત નહી હારી અને તે સોશિયલ સાઈટ્સ અને ફેસબુક પેજ પર અન્ય શો વિશે સતત રિસર્ચ કરવાનું ચાલું રાખ્યું, ત્યારે તેને મિસિસ ઈન્ડિયા અર્થ 2018 વિશે જાણવા મળ્યું. આ અંગે તમામ તપાસ કર્યા બાદ દર્શનાએ વિચાર્યું કે મારા કરિયર માટે આ પ્લેટફોર્મ ટર્નિંગ પોઈન્ટ સાબિત થશે. મિસિસ ઈન્ડિયા અર્થ 2018માં ભાગ લેવા માટે ઓનલાઈન રજિસ્ટ્રેશન કર્યું અને આગળની પ્રોસેસ પૂર્ણ કરી હતી.